text: Har ti-doblet antallet af frivillige
  21 juli 2016 kl. 18.11
  Grøn Koncert bygger i høj grad på frivillige. Og antallet af frivillige er mere end ti-doblet i de år, koncert-karavanen har kørt. Og flere kommer til.
  Grøn Koncert indledte som vanligt sin turne i Kolding torsdag. Her var 750 frivillige hjælpere med til at sætte showet op – og servicere de tørstige (og sultne) musikfans.
  Jacob Bostrup står for arbejdet med de frivillige. Og han glæder sig.
  -Vi sætte en ære i at behandle de frivillige godt, siger han til TV SYD direkte fra koncertpladsen. Og så snakker de med venner, familie og naboer, som også melder sig.
  Og det er ikke kun udsigten til en gratis koncertbillet.
  - Det er fællesskabet, det handler om, siger Jacob Bostrup. Og på det område er vi heldigvis foran. Sammenholdet er med til at banke det frivillige op.
  Grøn Koncert stiller ikke særlige krav til de frivillige. Bare de vil give en hånd med.
  - Vi har plads til alle, siger han.
  
  